抖音百科

抖音百科，老底子叫识典百科、快懂百科、头条百科，前身是互动百科，也叫互动维客，是一只使用Wiki系统个商业中文百科网站，是潘海东来勒2005年创建个，是北京互动百科网络技术股份有限公司搞个。现在伊是字节跳动旗下个网站。

 历史 
互动百科模仿维基百科建立，创始人潘海东是美国波士顿大学系统工程学博士。互动百科自家讲是全球最大中文百科。2005年潘海东回国，开辟互动百科，域名是hoodong.com。2008年8月份，为咾方便记忆，互动百科拿域名改成hudong.com，两只域名侪好用。2009年9月15号，维基百科创始人吉米·威尔士来勒北京个辰光访问互动百科，互动百科拿中文商标“维基百科”捐赠畀维基媒体基金会。2010年12月互动条目数到500万。2012年12月4号，互动百科拿域名从“hudong.com”改成“baike.com”，会得自动跳转，启用新标志。

2019年8月份，字节跳动宣布参股互动百科，创始人潘海东退股。参股以后，字节跳动来勒互动百科个持股比例是22%。9月份，字节跳动收购互动百科100%个股份，完全控股。2020年4月30号，互动百科宣布改名叫“头条百科”。2021年3月9号，再改名叫“快懂百科”。2022年6月份，字节跳动又开始测试识典百科。2024年1月4号，识典百科改名叫“抖音百科”。

 负面新闻 
2017年中央电视台3·15晚会曝光互动百科是虚假广告个“垃圾站”，只需要交4800块，就好开通 “百科词条认领”服务，随意杜撰发布虚假广告，对消费者造成误导。

 参考 

Category:字节跳动
Category:Wiki
Category:中国个网站